REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-02-01/2-20-16

Ivanić-Grad, 23. ožujka 2020.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o dopuni Odluke o zakupu poslovnih prostora i korištenju ostalih prostora u vlasništvu Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**Odluke o dopuni Odluke o zakupu poslovnih prostora i korištenju ostalih prostora u vlasništvu Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tihana Vuković Počuč, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19), članka 35. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 153/09, 143/12 i 152/14), članka 6. Zakona o zakupu i kupoprodaji poslovnog prostora (Narodne novine, broj 125/11, 64/15 i 112/18) i članka 35. statuta Grada Ivanić-Grada (Službeni glasnik, broj 02/14 i 01/18), Gradsko vijeće Grada Ivanić-Grada na svojoj \_\_\_ sjednici održanoj dana 2020. donijelo je slijedeću

**O D L U K U**

**o dopuni Odluke o zakupu poslovnih prostora i korištenju ostalih prostora**

**u vlasništvu Grada Ivanić-Grada**

**Članak 1.**

Gradsko vijeće Grada Ivanić-Grada je na svojoj sjednici na svojoj 18. sjednici održanoj dana 28. ožujka 2019. donijelo Odluku o zakupu poslovnih prostora i korištenju ostalih prostora u vlasništvu Grada Ivanić-Grada (Službeni glasnik, broj 03/19).

Ovom Odlukom dopunjuje se članak 28. Odluke navedene u stavku 1. ovog članka te isti sada glasi:

„Članak 28.

Početni iznos zakupnine za potrebe provođenja natječaja utvrđuje se u iznosu za m², ovisno o djelatnosti, zoni u kojoj se poslovni prostor nalazi i položaju poslovnog prostora u zgradi, a utvrđen je u tablici:

|  |  |  |  |
| --- | --- | --- | --- |
| DJELATNOST | I ZONA  kn/m² | II ZONA  kn/m² | III ZONA  kn/m² |
| Ugostiteljstvo | 60,00 kn | 25,00 kn | - |
| Trgovina prehrambenim artiklima | 30,00 kn | 20,00 kn | - |
| Trgovina neprehrambenim artiklima | 25,00 kn | 21,00 kn | - |
| Proizvodna djelatnost | 15,00 kn | 10,00 kn | - |
| Uredski prostor i ostale  uslužne djelatnosti | 20,00 kn | 12,00 kn | - |
| Garažni i skladišni prostor | 7,00 kn | 5,00 kn | - |
| Kiosci na tržnici | - | - | 50,00 kn |
| Lokali 8., 9. i 10 na tržnici | - | - | 40,00 kn |
| Ostali lokali na tržnici | - | - | 50,00 kn |
| Lokali ugostiteljstvo na tržnici | - | - | 60,00 kn |

Iznos zakupnine u Poduzetničkom inkubatoru u Poduzetničkoj zoni Ivanić-Grad Sjever-Zoni 6 iznosi kako slijedi:

* mjesečna cijena zakupnine za uredski prostor – 40 kn/m²
* mjesečna cijena zakupnine za proizvodne djelatnosti – 30 kn/m²

Početni iznos zakupnine za djelatnost koja nije izričito navedena u tablici utvrđivat će se po onoj grupi djelatnosti koja je po svrsi i smislu najbliža djelatnosti navedenoj u tablici.

Za poslovni prostor koji se nalazi u dvorišnim zgradama, podrumskim prostorijama, tavanima, zatvorenim prolazima i vežama zgrada, zakupnina se umanjuje za 25% u odnosu na zakupninu koja se plaća za odnosnu zonu i djelatnost.

**Članak 2.**

Ostale odredbe Odluke o zakupu poslovnih prostora i korištenju ostalih prostora u vlasništvu Grada Ivanić-Grada (Službeni glasnik, broj 03/19) ostaju neizmijenjene i dalje na snazi.

**Članak 3.**

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka dopuni Odluke o zakupu poslovnih prostora i korištenju ostalih prostora u vlasništvu Grada Ivanić-Grada |
| **PRAVNI TEMELJ:** | Na temelju članka 35. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 153/09, 143/12 i 152/14), članka 6. Zakona o zakupu i kupoprodaji poslovnog prostora (Narodne novine, broj 125/11, 64/15 i 112/18) i članka 35. statuta Grada Ivanić-Grada (Službeni glasnik, broj 02/14 i 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gradsko vijeće Grada Ivanić-Grada je na svojoj 36. sjednici održanoj dana 20. prosinca 2016. donijelo Odluku o davanju suglasnosti za pokretanje projekta izgradnje Poduzetničkog inkubatora. Navedenom Odlukom Gradsko vijeće odobrava pokretanje projekta izgradnje Poduzetničkog inkubatora u Poduzetničkoj zoni Ivanić-Grad Sjever-Zoni 6 na nekretnini u vlasništvu Grada Ivanić-Grada.

Projekt izgradnje Poduzetničkog inkubatora u Poduzetničkoj zoni Ivanić-Grad Sjever-Zoni 6 prijavljen je od strane Razvojne agencije IGRA d.o.o. za financiranje Ministarstvu gospodarstva, poduzetništva i obrta na poziv „Razvoj poslovne infrastrukture“, referentni broj: KK.03.1.2.01. u okviru Operativnog programa Konkurentnost i kohezija 2014-2020. Europskog fonda za regionalni razvoj.

U okviru navedenog projekta je u dokumenatciji određena i cijena zakupnine koju će korisnici poslovnog prostora u Poduzetničkom inkubatoru plaćati, a iznosi za uredski prostor mjesečno – 40 kn/m², dok je mjesečna cijena zakupnine za proizvodne djelatnosti – 30 kn/m².

S obzirom da su navedni iznosi zakupnine poslovnih prostora u Poduzetničkom inkubatoru različiti u odnosu na iznose zakupnine predviđene sadašnjim člankom 28. Odluke o zakupu poslovnih prostora i korištenju ostalih prostora u vlasništvu Grada Ivanić-Grada, potrebno je navedeni članak dopuniti tako da se cijene zakupnina odrede u skladu s dokumentacijom projekta Poduzetnički inkubator Ivanić-Grad, na gore naveden način.

Predlaže se da Gradsko vijeće usvoji predmetnu Odluku.